**Groove Family** on pääasiassa riihimäkeläisistä muusikoista koostuva kollektiivi. Bändin musiikilliset vaikutteet ovat mm. groovessa, soulissa, funkissa, jazzissa, gospelissa, reggaessa, rockissa ja popissa. Bändi esittää pääasiassa cover-kappaleita. Groove Family on levyttänyt levyn Grooveimmat joululaulut -ja tehnyt Viileimmät virret -konserttikokonaisuuksia. Groove Family on tunnettu hyväntekeväisyydestä: bändin konserteissa kerätään rahaa, joka lahjoitetaan Kirkon Ulkomaanavun (KUA) avustuksella kaikkein vähäosaisimpien hyväksi. Bändiä johtavat ja sovituksista vastaavat Tuomo Komonen ja Jukka Vänskä.

Historia
--------

Groove Family perustettiin vuonna 2005, kun silloiset nuorisotyönohjaaja Janne Yrjölä ja nuorisopastori Jukka Vänskä saivat päähänpiston tehdä hieman erilaista joulumusiikkia. Bändillä ei ollut aluksi varsinaista vakituista nimeä, vaan se kulki mm. nimellä Groovy Christmas Band. Nykyinen nimi, Groove Family, alkoi vakiintua vuoden 2012 jälkeen. Vuonna 2007 Tuomo Komonen valittiin Riihimäen seurakunnan nuorisomuusikoksi ja hän otti vastuun Grooveimmista joululauluista yhdessä Vänskän kanssa. Historiansa aikana Groove Family on konsertoinut Riihimäen lisäksi mm. Helsingissä, Hämeenlinnassa ja Janakkalassa. 

Vuosien ajan yleisöstä on tullut toiveita joululevystä ja vuonna 2013 toive vihdoin toteutui, kun Riihimäen seurakunta lähti rahoittamaan levyntekoa. Levy äänitettiin Hyvinkäällä Rockstar Productions -studiolla ja Tuomo Komonen tuotti sen. Valmis masterlevy kuuntelutettiin AXR Music Oy:n Ilkka Vainiolla ja lokakuussa 2013 Groove Family solmi jakelu- ja markkinointisopimuksen AXR Musicin kanssa.

Kokoonpano
----------

* Ilona Sola, laulu
* Heikki Kärhä, laulu
* Hanna Komonen, laulu ja taustalaulu
* Sanna Raivio, taustalaulu
* Mikko Vuolle, rummut ja perkussiot
* Petja Heiskanen, rummut ja perkussiot
* Janne Yrjölä, basso
* Lauri Päivärinta, kitara
* Tuomo Komonen, koskettimet ja bändin johtaminen
* Lari Toivanen, trumpetti ja flyygelitorvi
* Pekka Sainio, trumpetti
* Urho Yrjölä, trumpetti
* Vilma Lotta Talka, alttosaksofoni ja sopraanosaksofoni
* Toivo Yrjölä, alttosaksofoni
* Jukka Vänskä, tenorisaksofoni
* Sami Kempas, pasuuna
* Siiri Yrjölä, huilu
* Juha Kartano, huuliharppu
* Olli Sinisalo, viulu
* Saku Numminen, viulu
* Onni Elo, alttoviulu
* Riku Numminen, sello

Aikaisemmat jäsenet ja vierailijat
----------------------------------

* Minna Vainionpää, laulu
* Jonna Manner, laulu
* Outi Kotilainen, laulu
* Elsa Kujala, laulu
* Heidi Partti, laulu
* Mirja Lassila, laulu
* Annamaria Hannonen, taustalaulu
* Aino Hannonen, taustalaulu
* Kari Siidorow, kitara
* Petri Koski, kitara
* Perttu Vänskä, kitara
* Antti Kokkola, kitara
* Jarkko Ikonen, rummut
* Kari Helenius, basso
* Olli Kantamaa, alttosaksofoni
* Ilona Latsa, alttosaksofoni
* Leila Tschokkinen-Passoja, baritonisaksofoni
* Eero Valovirta, pasuuna
* Aarni Pesonen, pasuuna
* Matias Laine, pasuuna
* Miikka Anttila, pasuuna
* Sanni Toropainen, pasuuna
* Risto Vuorensola, trumpetti ja flyygelitorvi
* Antti Heikkinen, trumpetti
* Petri Väisänen, trumpetti
* Markus Raninen, trumpetti

Diskografia
-----------

* Grooveimmat joululaulut (2013)

Aiheesta muualla
----------------

* Facebook-sivut
* AXR Music Oy  (Arkistoitu – Internet Archive)
* Kotimaa 24  (Arkistoitu – Internet Archive)